MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.378
         Consiliul Local al Municipiului Craiova, întrunit în şedinţa ordinară din data de 27.08.2009.

Având în vedere raportul nr.100422/2009 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr. 522/2007 referitoare la aprobarea inventarului bunurilor care alcătuiesc domeniul privat al municipiului Craiova, cu modificările ulterioare şi rapoartele comisiilor de specialitate ale Consiliului Local al Municipiului Craiova nr.303, 304, 306, 307 şi 308/2009;
În conformitate cu prevederile Legii nr.213/1998, modificată şi completată, privind proprietatea publică şi regimul juridic al acesteia.
În temeiul art. 10, art.36 alin.2 lit. c, art.45 alin. 3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea inventarului bunurilor care alcătuiesc domeniul privat al municipiului Craiova, după cum urmează:

a)  se completează cu bunurile prevăzute în anexa nr.1, parte integrantă din   prezenta hotărâre; 
b)  se modifică suprafeţele de teren ale bunurilor prevăzute în anexa nr.2, care face parte integrantă din prezenta hotărâre.

c)  se modifică denumirea bunului identificat la poz. 66 în anexa nr.1 a Hotărârii Consiliului Local al municipiului Craiova nr.522/2007, din „locuinţă bloc 3 Podari parter” în „cabinete medicale, bloc 3 Podari, sc.2, ap.1-2, str. Dispensarului” şi se majorează suprafaţa de la 229,44 mp. la 231,57 mp.
Art.2. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.522/2007 şi 183/2009.

  Art.3. Primarul Municipiului Craiova, prin aparatul de specialitate: Serviciul Administraţie Publică Locală  şi Direcţia Patrimoniu vor aduce la îndeplinire prevederile prezentei hotărâri.

